**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO PRIPAŽINIMO NETINKAMU (NEGALIMU) NAUDOTI**

2019 m. balandžio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu ir 2 dalimi, 27 straipsnio 1 dalies 5 punktu,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 6 punktu bei atsižvelgdama į Plungės rajono savivaldybės administracijos Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros pažymą Nr. 2019-2, Plungės rajono savivaldybės taryba nusprendžia:

1. Pripažinti netinkamu (negalimu) naudoti Plungės rajono savivaldybei priklausantį nekilnojamąjį turtą (turto sąrašas – sprendimo priede).

2. Įtraukti sprendimo 1 punkte nurodytus nekilnojamojo turto objektus į Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą.

Savivaldybės meras

SUDERINTA:

Administracijos direktorius Gintaras Bagužis

Juridinio ir personalo administravimo skyriaus vedėjas Vytautas Tumas

Turto skyriaus vedėja Živilė Bieliauskienė

Protokolo skyriaus kalbos tvarkytojas Algirdas Eidukaitis

Sprendimą rengė Turto skyriaus vyr. specialistė Neringa Žilienė

Plungės rajono savivaldybės

tarybos 2019 m. balandžio 25 d.

sprendimo Nr. T1-

priedas

**NEKILNOJAMOJO TURTO, PRIPAŽĮSTAMO NETINKAMU (NEGALIMU) NAUDOTI, SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Adresas ir pavadinimas** | **Žymėjimas** | **Bendras plotas, kv. m** | **Unikalus Nr.** | **Įsigijimo vertė, Eur** | **Likutinė vertė, Eur** |
| 1. | Butas su priklausiniais (malkinėmis) Žlibinų kel. 10-1, Glaudžių k., Babrungo sen., Plungės r. | 1A1p  2I1m  3I1m | 30,50 | |  |  | | --- | --- | |  | 6890-5001-0012:0001  6890-5001-0020  6890-5001-0031 | | 551,00  191,00 | 551,00  191,00 |

\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL SAVIVALDYBĖS NEKILNOJAMOJO TURTO PRIPAŽINIMO NETINKAMU (NEGALIMU) NAUDOTI“**

2019 metų balandžio 8 d.

Plungė

**1. Parengto sprendimo projekto tikslas.** Plungės rajono savivaldybės tarybos sprendimo projektas teikiamas, siekiant pripažinti netinkamu (negalimu) naudoti Plungės rajono savivaldybei nuosavybei priklausantį nekilnojamąjį turtą su priklausiniais.

**2. Teisės akto projekto esmė**, **rengimo priežastys ir motyvai.** Plungės rajono savivaldybei nuosavybės teise priklauso gyvenamosios patalpos su priklausiniais, kurie yra išvardyti sprendimo projekto priede. Butas su priklausiniais yra fiziškai nusidėvėję, neatitinkantys higienos reikalavimų apgyvendinti, taip pat neatitinka socialinio būsto statuso. Buto fizinis nusidėvėjimas daugiau kaip 60 proc. Šiuo metu butas yra tuščias, vienas iš priklausinių (malkinė) yra prastos labai būklės, o kita malkinė VĮ Registrų centre įregistruota būkle „sunaikinta“. Priėmus teigiamą sprendimą, bus atnaujinti kadastriniai matavimai tolimesnėms procedūroms vykdyti. Plungės rajono savivaldybės administracijos direktoriaus sudaryta komisija apžiūrėjo sprendimo projekte išvardytus objektus ir pasiūlė juos pripažinti netinkamais (negalimais) naudoti ir įtraukti į Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą.

**3. Dabartinis sprendimo projekte aptariamų klausimų reguliavimas.**

**4. Laukiami rezultatai.** Priėmus sprendimą, objektai bus siūlomi įtraukti į Viešo aukciono būdu parduodamų objektų sąrašą.

**5. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Turto skyriaus vyr. specialistė Neringa Žilienė